Un vulcán (d'o dios román Vulcanus) ye una estructura cheolochica por a quala emerche magma y gases de l'interior d'un planeta. A puyata ocurre cheneralment en episodios d'actividat violenta ditos erupcions. En acumular-se o material rastrato de l'interior se forma una estructura conica en a superficie d'o planeta que puet puyar dende unas centenas de metros dica quantos kilometros d'altaria. A o canyo que comunica o deposito de magma u cambra magmatica en fundaria con a superficie se le diz chaminera. Ista remata en a tuca d'o vulcán, o qualo ye rematato por una depresión u caldera.